محاصرے کی مشین

محاصرہ کرنے والا انجن ایک ایسا آلہ ہے جو ازمنہ وسطی میں جنگی محاصرے میں قلعے کے بھاری دروازوں، شہر کی موٹی دیواروں اور دیگر قلعہ بندیوں کو توڑنے یا روکنے کے لیے ڈیزائن کیا گیا۔ ان میں کچھ غیر متحرک ہوتے ہیں، جو دور سے دشمن کے قلعوں پر حملہ کرنے کے لیے بنائے گئے ہیں، جبکہ دیگر پہیوں پر ہوتے ہیں جو دشمن کی قلعہ بندی تک آگے بڑھنے کے قابل ہوتے ہیں۔ ان میں بہت سی الگ قسمیں ہیں، جیسے کہ محاصرہ کرنے والے مینار جو پیدل سپاہیوں کو دیواروں پر چڑھنے اور محافظوں پر حملہ کرنے میں مدد دیتے ہیں، دیواروں یا دروازوں کو نقصان پہنچانے والے ریم  اور بڑے رینج والے ہتھیار (جیسے بیلستا، منجنیقیں/ تریبوچٹس اور دیگر اسی طرح کے آلات) جو دور سے گولہ بارود پھینک کرحملہ کرتے ہیں۔  کچھ پیچیدہ محاصرے والے انجن ان آلات کا مجموعہ تھے۔

سیج انجن کافی بڑے آلات ہوتے ہیں، اور جثے میں ایک چھوٹے سے گھر لے کر بڑی عمارت تک کی سائز کے ہوتے ہیں۔  قدیم دور سے لے کر بارود کے عام استعمال تک، وہ زیادہ تر لکڑی سے بنے ہوتے تھے اور ان کو باندھنے میں مدد کے لیے رسی یا چمڑے کا استعمال کیا جاتا تھا اور ممکنہ طور پر اہم جوڑ والے مقامات پر دھات کی چادر بھی استعمال کی جاتی تھیں۔  وہ گولہ باری کیلیے قدرتی مواد کا استعمال کرتے ہوئے کھنچائو، دبائو پیدا کرکے یا ٹریبوچیٹس کی صورت میں انسانی طاقت یا بھاری وزن کی صورت میں میکانی مفاد کی طاقت استعمال کرتے تھے۔   بارود کی ترقی اور دھات کاری میں بہتری کے ساتھ، بمباری اور بعد میں بھاری توپ خانے بنیادی محاصرے کے انجن بن گئے۔

مجموعی طور پر، محاصرہ کرنے کے لیے ضروری سپاہیوں، سیپرز، گولہ بارود اور نقل و حمل کی گاڑیوں کے ساتھ محاصرہ کرنے والے انجنوں یا توپ خانے کو محاصرہ کرنے والی ٹرین کہا جاتا ہے۔